डी : ‘डी’ अक्षर से शुरू होने वाले नाम के लोगों का भाग्य बिल्कुल ‘डी’ से बनने वाले स्माइल की तरह ही होता है। यानी, हंसता-खिलखिलाता हुआ। सफलता के मामले में यह लोग काफी खुशकिस्मत होते हैं और हर काम में इन्हें सफलता मिलती है। कभी-कभी जरूर इनका भाग्य साथ नहीं देता, लेकिन इन्हें विचलित नहीं होना चाहिए, क्योंकि इन्हें आगे चलकर ढेर सारी खुशियां मिलती हैं। यह लोगों की बातों पर ध्यान देना पसंद नहीं करते, बल्कि अपने मन की करना ही इन्हें भाता है। एक बार यह लोग अगर कुछ करने की ठान लेते हैं, तो उस काम को पूरा करके ही मानते हैं। यह लोग स्मार्ट होते हैं और बगैर किसी प्रयास के भी इनके व्यक्तित्व में गजब का आकर्षण होता है। किसी की मदद करने के मामले में यह हमेशा आगे रहते हैं, फिर चाहे वह दोस्त हो या दुश्मन। हमेशा मदद के लिए तैयार होते हैं। प्यार के मामले में ‘डी’ नाम वाले लोग काफी जिद्दी और दृढ़ होते हैं। जिन्हें यह पसंद करते हैं, उन्हें पाने के लिए यह अपने प्रयासों में कोई कसर नहीं छोड़ते। रिश्ता निभाने के मामले में भी यह लोग बड़े दिलवाले होते हैं और पूर्ण समर्पित होने के साथ ही विश्वासपात्र भी होते हैं।